इसी क्रम में रविवार को प्राथमिक विद्यालय के बच्चों ने सहायक अध्यापक कमलेश कुमार पांडेय के नेतृत्व में गांव को पॉलीथिन मुक्त करने के लिए रैली निकाली। ग्राम प्रधान भाईलाल के सहयोग से बच्चों ने गांववालों को पॉलीथिन का प्रयोग न करने के लिए जागरूक किया। गांव को स्वच्छ बनाने का संदेश दिया। बच्चे गांव में फैले पॉलीथिन को बोरी में इकट्ठा करते गए। कमलेश कुमार ने बताया कि गांव भर से इकट्ठा पॉलीथिन को गांव के बाहर एक बड़े गड्ढे में डाल दिया गया है। कचरा बीनने वालों को बुलाकर निस्तारण करा दिया जाएगा। अभियान में तेजेश पांडेय, जयश कुमार पांडेय, श्याम कुमार, सूरज प्रजापति, करन प्रजापति, अमन, विवेक, दीपक, आशीष, मोनू, आकाश, आशीष, विनोद, सोनी, किशन, सोनम, पूनम आदि बच्चे शामिल थे।